**Chris Van Allsburg,** nado o 18 de xuño de 1949 en Grand Rapids, Míchigan, é un escritor e ilustrador estadounidense especializado en literatura infantil. É mundialmente coñecido por ser o autor dos bestsellers *The Polar Express*, *Jumanji* e *Zathura*, os tres adaptados para o cine.

Traxectoria
-----------

### Formación

Chris estudou na Escola de Artes da Universidade de Míchigan e obtivo o seu máster na Escola de Deseño de Rhode Island (RISD). 

### Vida persoal

Chris Van Allsburg vive en Providence, Rhode Island, coa súa muller Lisa e dúas fillas; Sofía e Ana.

### Carreira

Converteuse nun premiado autor de libros infantís, xa no seu primeiro libro, *The Garden of Abdul Gasazi*, que en 1980 recibiu a Medalla de Honra Caldecott, o mesmo aconteceu en 1982 e 1985, con *Jumanji* e *The Polar Express,* respectivamente.

#### Obra

Os seus libros adoitan traer como temática eventos fantásticos, descontrolados e ás veces empregando a crúa ironía. Allsburg escapa do lado inocente e cómodo da literatura infantil e explora o lado máis escuro da natureza humana. Un bo exemplo diso está no seu libro *The Sweetest Fig* (*O figo máis doce*)*,* cuxo tema é a historia dun home moi egoísta que de súpeto consegue facer realidade os seus desexos máis salvaxes. A súa cobiza acaba sendo a causa da súa caída -o que non é unha lección moral infrecuente, nos libros infantís-, pero Allsburg consegue dar unha frialdade na caracterización do personaxe que imprime un ton aterrador á narración. 

En *The Wretched Stone,* toda *a* tripulación dun barco está hipnotizada e controlada pola pedra do título, unha alegoría cruel sobre o efecto negativo da televisión.

O seu tema tamén inclúe os soños, os suburbios ou obxectos que teñen vida propia (como os xogos de mesa de Jumanji e Zathura). Unha presenza constante nos seus libros é Fritz o can.

#### Libros e ilustracións

Varios dos seus libros foron traducidos ao portugués e ao castelán.
É coñecido principalmente polas versións cinematográficas da súa obra. Allsburg escribiu ou ilustrou os seguintes libros:

| Nome | Escrito por el | Ilustrado por el | Adaptación cinematográfica |
| --- | --- | --- | --- |
| **Bad Day at Riverbend** | OK | OK | Non OK |
| **Ben's Dream** | OK | OK | Non OK |
| **The Garden of Abdul Gasazi** | OK | OK | Non OK |
| **Jumanji** | OK | OK | OK |
| **Just a Dream** | OK | OK | Non OK |
| **The Mysteries of Harris Burdick** | OK | OK | Non OK |
| **The Polar Express** | OK | OK | OK |
| **The Stranger** | OK | OK | Non OK |
| **Swan Lake** | Non OK | OK | Non OK |
| **The Sweetest Fig** | OK | OK | Non OK |
| **Two Bad Ants** | OK | OK | Non OK |
| **The Wreck of the Zephyr** | OK | OK | Non OK |
| **The Wretched Stone** | OK | OK | Non OK |
| **The Widow's Broom** | OK | OK | Non OK |
| **The Z Was Zapped** | OK | OK | Non OK |
| **Zathura** | OK | OK | OK |
|

* Nota: *The Mysteries of Harris Burdick*, unha colección de libros de Allsburg na que unha páxina contén unha ilustración e a seguinte ten unha frase, supostamente recuperada dunha obra máis grande, está inspirada en *Nightmares and Dreamscapes* de Stephen King.
* Allsburg tamén foi o ilustrador dalgúns números da serie *The Chronicles of Narnia* de C. S. Lewis.

Notas
-----

1. ↑  Resenha, Livro infantil. "Momentum Saga" (en portugués). Consultado o 2023-01-05.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Chris Van Allsburg Modificar a ligazón no Wikidata*** |

|  |  |
| --- | --- |
|  | A Galipedia ten un portal sobre: ***Cine*** |

|  |  |
| --- | --- |
|  | A Galipedia ten un portal sobre: ***Estados Unidos de América*** |

* Animación
* Animación por ordenador
* Guión
* Ilustración (deseño gráfico)
* Literatura infantil
* Literatura infantil e xuvenil

### Ligazóns externas

* Páxina web de Chris Van Allsburg (*en inglés*).

|  |  |
| --- | --- |
| Control de autoridades | 
* Wd: Q704553
* WorldCat
* VIAF: 110971034
* BIBSYS: 90879391
* BNF: 11927536b
* Discogs: 2544325
* Europeana: ID
* FAST: 38358
* GND: 120884364
* IMDb: nm0885575
* ISNI: 0000 0001 2147 7850
* LCCN: n79071437
* MusicBrainz: ID
* NDL: 00459488
* NKC: xx0047035
* NTA: 070903107
* OL: OL657204A
* SELIBR: 200423
* SNAC: w6gf1q89
* SUDOC: 034455159
* TMDb: 42356

 |